
[bookmark: _Hlk65486701]PROIECT
CONSILIUL SUPERIOR AL MAGISTRATURII
PLENUL
[bookmark: numar_hot]HOTĂRÂREA nr. ………
din ………….. 2021
pentru completarea Regulamentului Institutului Național al Magistraturii, aprobat prin Hotărârea Plenului Consiliului Superior al Magistraturii nr. 127/2007

În temeiul prevederilor art. 133 alin. (5) şi (7) din Constituţia României, republicată, şi ale art. 23 alin. (1) din Legea nr. 317/2004 privind Consiliul Superior al Magistraturii, republicată, cu modificările și completările ulterioare,
având în vedere prevederile art. 38 alin. (1) din Legea nr. 317/2004, republicată, cu modificările şi completările ulterioare, şi ale art. 106 lit. b) din Legea nr. 303/2004 privind statutul judecătorilor şi procurorilor, republicată, cu modificările şi completările ulterioare, , cu ……………… voturilor membrilor prezenți,
PLENUL
CONSILIULUI SUPERIOR AL MAGISTRATURII
HOTĂRĂŞTE
Art. I - Regulamentul Institutului Naţional al Magistraturii, aprobat prin Hotărârea Plenului Consiliului Superior al Magistraturii nr. 127/2007, publicată în Monitorul Oficial al României, Partea I, nr. 193 din 21 martie 2007, cu modificările şi completările ulterioare, se completează după cum urmează:
1. La articolul 2 alineatul (1), după litera i) se introduce o nouă literă, litera j), cu următorul cuprins:
„j) Compartimentul de psihologie a personalului;”

2. La articolul 2, după alineatul (3) se introduce un nou alineat, alineatul (31), cu următorul cuprins:
„(31) Compartimentul de psihologie a personalului funcţionează în subordinea directorului Institutului Național al Magistraturii.”

3. După articolul 304 se introduce un nou capitol, capitolul VI5, cu următorul cuprins:
„Cap. VI5
Compartimentul de psihologie a personalului
Art. 305 - (1) Compartimentul de psihologie a personalului este constituit potrivit Legii nr. 213/2004 privind exercitarea profesiei de psiholog cu drept de liberă practică, înfiinţarea, organizarea şi funcţionarea Colegiului Psihologilor din România, cu modificările ulterioare.
(2) Psihologii încadraţi la nivelul Institutului sunt specializaţi cel puţin în domeniul de competenţă "psihologia muncii şi organizaţională" şi exercită, în principal, următoarele atribuţii:
a) participă în comisiile de testare psihologică pentru candidaţii la concursurile şi examenele organizate de Consiliul Superior al Magistraturii şi de Institutul Național al Magistraturii, în condiţiile legii şi ale regulamentelor;
b) participă la evaluarea psihologică periodică a judecătorilor, procurorilor, magistraţilor-asistenţi de la Înalta Curte de Casaţie şi Justiţie şi a personalului de specialitate juridică asimilat judecătorilor şi procurorilor din cadrul Consiliului şi Institutului Naţional al Magistraturii, în condiţiile legii şi ale hotărârii Plenului prevăzute la art. 421 din Legea nr. 303/2004, republicată, cu modificările şi completările ulterioare;
c) realizează, la cerere, consilierea psihologică a auditorilor de justiţie, a judecătorilor, a procurorilor, precum şi a personalului de specialitate juridică asimilat judecătorilor şi procurorilor, potrivit legii;
d) desfăşoară lucrări de cercetare în domeniul psihodiagnozei şi psihologiei resurselor umane;
e) asigură asistenţa psihologică a personalului Institutului pentru facilitarea acomodării cu cerinţele specifice unui anumit post şi a integrării noilor angajaţi în colectivul de lucru;
f) mediază conflictele interpersonale care afectează calitatea relaţiilor de muncă, în vederea diminuării sau rezolvării acestora;
g) elaborează programele de dezvoltare organizaţională;
h) asigură pregătirea motivaţională şi aptitudinală a resurselor umane - antrenarea motivaţiei intrinseci, capacităţii de memorare, capacităţii de autocontrol, abilităţilor comunicaţionale şi optimizarea atenţiei;
i) îndeplinesc atribuţiile corespunzătoare sferei de competenţă privind sănătatea şi securitatea în muncă;
j) asigură sprijin psihologilor de la curţile de apel şi de la parchetele de pe lângă curţile de apel;
k) îndeplinesc orice alte sarcini stabilite de conducerea Institutului, în sfera de competenţă.”

[bookmark: _GoBack]Art. II - Prezenta hotărâre se publică în Monitorul Oficial al României, Partea I.

Dată în Bucureşti, la data de ……. 2021

[bookmark: presedinte]Judecător Mihai-Bogdan MATEESCU
Preşedintele Consiliului Superior al Magistraturii

Consiliul Superior al Magistraturii este garantul independentei justitiei”
(art. 133 alin.1 din Constitutie, republicata)

